ועדת הכספים, כנסת 20, פרוטוקול מספר 995, 2018-03-11 09:30

משה גפני: בוקר טוב, אני מתכבד לפתוח את ישיבת ועדת הכספים.

דוד אמסלם: קודם כול תחריג את שני הנושאים.

משה גפני: רגע, שנייה, אני אתן לך, דקה.

משה גפני: מה שאני מבקש, רק אם אפשר, בישיבה של היום, להשתדל להתנהג נורמלי, לא כמו ביום חמישי, כדי שנוכל לדבר על מה שצריך לדבר באופן מסודר.

משה גפני: אנחנו מתחילים בצו הבלו על הדלק (הטלת בלו) (תיקון והוראת שעה), התשע"ח–2018.

משה גפני: זה הנושא של הגז.

משה גפני: בבקשה.

משה גפני: מי?

<עדי חכמון: הגז והסולר צריכים לעלות ביחד.

משה גפני: אז אתם לא רוצים את זה עכשיו?

<עדי חכמון: אם הסולר לא עולה, אי אפשר להעלות את הגז.

משה גפני: לא הבנתי.

מיקי לוי: מאה אחוז, ירד מסדר-היום.

<שגית אפיק: הצו הבא – פטור והישבון – הוא הגז, תקריא גם אותו.

מיקי לוי: ירד מסדר-היום.

דוד אמסלם: אז תקריא אותו ותוריד אותו.

דוד אמסלם: מה שהם לא רוצים – להוציא.

מיקי רוזנטל: מצוין, מצוין.

משה גפני: רגע, לא, לא לעזור לי.

משה גפני: מה זה שם?

מיקי רוזנטל: מצוין.

משה גפני: רגע, מה זה הדבר הזה?

משה גפני: אני פשוט מוציא היום, מה שלא עשיתי ביום חמישי, ובלי הרבה בעיות.

משה גפני: מספיק, גמרנו.

משה גפני: יום אחד אפשר בשנה להשתולל בצורה הזאת.

משה גפני: אני עובר לסעיף השני: צו הבלו על דלק (פטור והישבון) (תיקון מס והוראת שעה), התשע"ח–2018 – זה המיסוי הירוק נקרא.

<שגית אפיק: זה הסולר.

משה גפני: כן.

משה גפני: צו תעריף המכס והפטורים ומס קנייה על טובין (תיקון מס' 8) – הפטקוק.

<טמיר כהן: פחם ופטקוק.

משה גפני: אה, פחם ופטקוק ביחד.

<שגית אפיק: גם הצו הראשון זה פחם.

משה גפני: בסדר.

משה גפני: אנחנו עוצרים פה.

משה גפני: אתם רוצים להסביר או שאתה אומר?

<עדי חכמון: אנחנו - - -

דוד אמסלם: אנחנו מכירים את הסוגיה, לכן אנחנו מבקשים בעצם שאתה לא תצביע עליה בעניין הזה ולא תקדם אותה.

דוד אמסלם: סוגיה סבוכה.

משה גפני: אז לא לקיים דיון?

דוד אמסלם: לא, לא כרגע.

דוד אמסלם: אני חושב שאחרי זה אנחנו נחזור מהפגרה, נזמין את האוצר, נזמין את כל הנוגעים בדבר, נעשה דיון מקצועי כמו שצריך, לא כמו שהיה עד עכשיו, לטעמי, ואז נחליט בעניין.

דוד אמסלם: היות שבעצם הצו הוא בכל מקרה עד מאי, כמדומני – שגית, נכון?

<שגית אפיק: כן, הצו בתוקף עד מאי.

דוד אמסלם: כן, אז אנחנו נדון כשנחזור מהפגרה, אנחנו נעשה דיון מקצועי.

משה גפני: אפשר לדון על זה גם בפגרה?

משה גפני: זאת אומרת, בוודאי לפני מאי.

דוד אמסלם: כן, גם, כן, כן.

דוד אמסלם: אדוני היושב-ראש, אתה תכנס ועדה, שתכלול אותך, אותי, שני נציגים - - -

משה גפני: לא, את כל הוועדה.

דוד אמסלם: שנייה.

דוד אמסלם: מקצועית, אני רוצה לפני - - -

משה גפני: אה, הבנתי, בסדר.

דוד אמסלם: כדי לעשות עבודת מטה קצת יותר - - -

משה גפני: בסדר.

מיקי רוזנטל: אדוני, רק סליחה על ההערה.

משה גפני: רגע, שנייה.

מיקי רוזנטל: לא, לא , רק שנייה.

מיקי לוי: הארה - - - עם אל"ף, עם אל"ף.

מיקי רוזנטל: לא, שנייה, שנייה, אני מבקש הערה בכל זאת.

משה גפני: אבל תן לו לסיים.

מיקי רוזנטל: לא, אני שמעתי.

משה גפני: לסיים.

מיקי רוזנטל: רגע, אני מבקש - -

משה גפני: לסיים.

משה גפני: מיקי, לא מסכים.

מיקי רוזנטל: - - אני מבקש הערה על העניין הזה.

משה גפני: בסדר, אתה מקבל מיד כשהוא מסיים.

משה גפני: בבקשה, תסיים.

משה גפני: אתה מציע לדחות את הדיון, לעשות דיון מקצועי, ולאחר מכן להביא לוועדה, כל עוד שההצעה בתוקף.

דוד אמסלם: כן, מדובר בהשפעה גם על עשרות אלפי משפחות, גם מהמוניות, גם משאיות וגם על עם ישראל כולו.

דוד אמסלם: עכשיו, להביא את זה ככה, לזרוק את זה ככה, כל מספר זוכה וללכת ולהגיד: החתמנו אותם והם הסכימו – זה לא בז'רגון שלי ולא מתנהל אצלי כזה דיון.

דוד אמסלם: אז לכן אנחנו נשב, נשמע אותם, נשמע את האחרים, נראה את הפינג פונג שקורה, נביא את זה.

דוד אמסלם: דרך אגב, את סיפור המים גמרתי שנה, והבאתי את כל החקלאים לפחות 20 פעם, יצחק יגיד לך מה קרה.

יצחק וקנין: 38 ישיבות.

דוד אמסלם: 38 ישיבות עשיתי.

משה גפני: 38?

דוד אמסלם: כן.

דוד אמסלם: אז לכן, נושא מהסוג הזה, זה לא חאפ לאפ כסף, רפורמה שאנחנו מפרסמים, מוחאים כפיים והתקדמנו לאיזשהו משהו.

מיקי לוי: הוא צודק, זה משהו מהותי.

דוד אמסלם: כשנעשה את הדיונים, אתם תראו לאן זה ילך.

דוד אמסלם: אתם תבינו כמה לא הבנו.

משה גפני: תודה רבה.

משה גפני: מיקי רוזנטל, רצית להעיר?

מיקי רוזנטל: אדוני, אני מקבל את עמדת ידידי באופן עקרוני, חבר הכנסת דודי אמסלם.

מיקי רוזנטל: אני לא אהבתי שני דברים בעניין הזה: אחד שהוא אומר, נשב אני, אתה ועוד שניים – לא, לא, לא, זה לא עובד ככה.

דוד אמסלם: מיקי, רק שנייה, אני אגיד לך.

משה גפני: מיקי, יהיה בסדר.

דוד אמסלם: אני אתן לך תשובה.

דוד אמסלם: אני אגיד לך איך אני עובד.

יצחק וקנין: אם אתה רוצה תכלס הוא צודק, האמן לי.

יצחק וקנין: גם ככה לא באים.

דוד אמסלם: לא קשור לוועדה.

דוד אמסלם: דרך אגב, אתה יכול גם להזמין אותם אליך לשמוע הכול.

משה גפני: לא, רגע.

דוד אמסלם: רק שנייה, תן לי.

דוד אמסלם: משה, תן לי.

משה גפני: זה יהיה בדרכנו, כמו שעושים פה דיון מקצועי.

דוד אמסלם: בדיוק.

דוד אמסלם: לוועדה יהיה דיון מקצועי.

דוד אמסלם: אל תדאג, גם אתה תראה.

מיקי רוזנטל: אני מודה לך באמת שאתה מאפשר לי - - -

דוד אמסלם: לא, אתה הרי - - -

משה גפני: בואו, חבר'ה.

משה גפני: מיקי.

מיקי רוזנטל: לא, אני מקבל את הגישה העקרונית, מפני שיש פה שינויים שהם דרמטיים.

מיקי רוזנטל: הם עלולים להעלות את מחיר האנרגיה, לשנות את שוק הדלק, הרכב, איך אנשים ייסעו בעתיד וכו' וכו'.

מיקי רוזנטל: ואסור שנקבל החלטה על רגל אחת מהירה.

מיקי רוזנטל: רגע לפני נפילת הממשלה – לא טוב.

משה גפני: תודה רבה.

משה גפני: כן.

יצחק וקנין: אבל כולנו נופלים, זה לא רק הממשלה.

מיקי רוזנטל: אתם נופלים בגלל ראש הממשלה.

מיקי לוי: אני מצטרף לדעתו של דודי, ולו מין הסיבה הפשוטה.

מיקי לוי: יש כאן דברים מהותיים, שגם כן עלולים להעלות את יוקר המחיה.

מיקי לוי: עם העלייה בנושא הפחם, מה יקרה למשק החשמל במדינת ישראל?

דוד אמסלם: לא פחם, אנחנו מדברים לא על הפחם.

משה גפני: לא מדברים על פחם.

משה גפני: פחם עולה.

בצלאל סמוטריץ': אה, אחד מהצווים זה פחם.

דוד אמסלם: אנחנו מדברים כרגע על שוק התחבורה בנושא של הסולר, מול לכאורה האלטרנטיבה הגזית שלא קיימת בכלל.

מיקי לוי: אז אני רוצה להביא לתשומת לבך, שנושא פחם, נושא פטקוק, השתלטות של הטורקים על כל - - -

דוד אמסלם: גם הפטקוק – אנחנו סיכמנו שאנחנו נוציא את זה בגלל הנושא של התעשייה.

דוד אמסלם: שר התעשייה, דרך אגב, מתנגד לפטקוק.

<קריאה: לא, השר לא יכול להתנגד.

דוד אמסלם: אני אומר לך, השר דיבר איתי.

מיקי לוי: חבר'ה, הפטקוק ייתן עוד הפעם לטורקים להשתלט על עוד מפעלים במדינת ישראל.

מיקי לוי: אני לא מוכן לזה.

משה גפני: תודה.

מיקי לוי: זה בדיוק כמו הזכוכית, זה בדיוק כמו - - -

משה גפני: רק אני רוצה להעמיד דברים על דיוקם.

משה גפני: מה שביקש דודי אמסלם – הוא יושב-ראש הקואליציה גם – הוא מבקש להחריג את הנושא של הסולר ושל הגז.

<קריאה: והפטקוק.

משה גפני: והפטקוק.

דוד אמסלם: התחבורה, תחבורה.

משה גפני: בסדר, אבל אני צריך להגיד על איזה צווים אנחנו מדברים.

דוד אמסלם: אין בעיה.

מיקי לוי: אז אני מבקש להכניס גם את הפטקוק, אדוני.

דוד אמסלם: גם הפטקוק.

משה גפני: בסדר, גם את הפטקוק הוא מבקש.

משה גפני: אתה אפילו לא נתת לי להשלים.

מיקי לוי: אני מתנצל.

משה גפני: כן, ומה שהוא אומר: זה לא נזרק החוצה, אלא יתקיים דיון.

משה גפני: מתקיים דיון הרבה לפני שהצו מסתיים, יתקיים דיון מקצועי, יתקיים דיון בוועדה וזהו.

משה גפני: שאול, בבקשה.

<שאול מרידור: הנושא הזה נמצא בפני הוועדה יותר משנתיים בגלגולים שונים שלו.

<שאול מרידור: ושנתיים שלמות שאנחנו מתעכבים בלהכניס את הגז לתחבורה.

<שאול מרידור: כתוצאה מזה גם התעשייה נפגעת, שלא יהיה ספק, כי פריסת רשת החלוקה, בין היתר, יכולה מאוד מאוד להיתרם על ידי זה שיהיו תחנות דלק בדרך.

<שאול מרידור: הדבר הזה פוגע נואשות ביכולת של המדינה לקדם את הגז הטבעי גם לתחבורה וגם לתעשייה.

<שאול מרידור: מעבר לזה, אי ההכללה שלו פה, זה מוריד הכנסות בסדר גודל של חצי מיליארד ב-2021.

דוד אמסלם: על מה?

דוד אמסלם: על הגז?

<שאול מרידור: לא, הכנסות למדינה.

<שרגא ברוש: בזה שלא יבטלו את ההישבון.

<שאול מרידור: מאי ביטול ההישבון ומאי העלאת הבלו על הגז.

דוד אמסלם: לא, לא, אנחנו צריכים להבין איך.

משה גפני: לא, דודי, אי אפשר להבין.

משה גפני: לא כל מה ששאול אומר אנחנו מבינים.

דוד אמסלם: דרך אגב, זה בדיוק הפוך, אבל בסדר.

משה גפני: תשלים, בבקשה.

דוד אמסלם: אם מילה רק - - -

משה גפני: שאול, תשלים.

משה גפני: דודי.

דוד אמסלם: - - - לשנים הבאות, זה רק להוציא עכשיו, אז לא הבנתי איך.

<שאול מרידור: אני מסביר עוד פעם.

מיקי לוי: האוצר אמר שזה כ-3 מיליארד.

דוד אמסלם: לא זה, לא זה.

<שאול מרידור: אני מסביר עוד פעם.

<שאול מרידור: דודי, תאמין לי, אני לגמרי קוהרנטי.

משה גפני: לא, תגיד לוועדה, שאול.

<שאול מרידור: הסכום הולך ועולה, ב-2021 הוא כבר מגיע ליותר מחצי מיליארד, והוא ימשיך לעלות.

דוד אמסלם: אנחנו מדברים על תקציב 2019.

<שאול מרידור: לא, אבל, חבר'ה, יש גם חוק שאנחנו צריכים לאזן קדימה.

<שאול מרידור: הדבר הזה צריך להשתקף בישיבת הממשלה שקורית עכשיו, אנחנו נשקף את זה.

<שאול מרידור: אם בסוף תחליטו לא להעלות את זה, אנחנו נשקף את זה בתוך ה"פלאטים" שמגיעים לממשלה כי אין לנו ברירה.

<שאול מרידור: ואני אומר לכם בצורה מאוד - - -

בצלאל סמוטריץ': אבל כמה כסף זה שווה ב-2019?

בצלאל סמוטריץ': הרי על תקציב 2019 עכשיו אנחנו - - -

<שאול מרידור: ב-2019 מעט מאוד.

בצלאל סמוטריץ': אז מה יש לך לשקף את זה עכשיו בממשלה?

משה גפני: אני לא מסכים.

משה גפני: שאול, שלא תענה, אני אקרא אותך לסדר.

משה גפני: אני אומר לך, אני לא יעשה פה - - -

בצלאל סמוטריץ': גפני, הדיון ענייני, מה אתה רוצה?

משה גפני: לא רוצה.

משה גפני: תבקש רשות דיבור.

בצלאל סמוטריץ': אז אני אבקש רשות דיבור.

משה גפני: אז תבקש.

בצלאל סמוטריץ': כשמותר מדי פעם לשאול שאלות.

משה גפני: כן, בסדר.

משה גפני: מותר.

משה גפני: אני ראיתי מה שיצא פה מהשאלות, הגענו כמעט להגדה של פסח.

משה גפני: כן.

מיקי רוזנטל: גפני, תן חיוך על הבוקר.

מיקי רוזנטל: כבר התחלת איתנו ככה?

<שאול מרידור: כשאנחנו מגישים תקציב 2019 אנחנו צריכים לאזן את השנים 2020–2022.

<שאול מרידור: והדבר הזה משפיע עליהן אפילו דרמטית.

<שאול מרידור: ולכן זה צריך להשתקף כתוצאה מהדבר הזה.

<שאול מרידור: זה מה שאמרנו גם בישיבה הקודמת.

משה גפני: תודה רבה.

משה גפני: אני מבקש, היות שיושב-ראש הקואליציה, והוא גם דיבר איתי אתמול, אני רוצה להגיד לכם: אל"ף, אין כסף בצווים האלה, ככה אמרו לי, אין כסף בצווים האלה לא ב-2019 ולא ב-2020.

משה גפני: יש בהמשך.

משה גפני: אני מוכן לשים את הנושא של הגז הטבעי, אם רוצים.

משה גפני: אז גם כן, אנחנו קבענו שזה יהיה עד מדרג מסוים.

משה גפני: הרי זה מיסוי ירוק, אתם רוצים שהגז הטבעי ייכנס, וכולנו רוצים שהגז הטבעי ייכנס.

משה גפני: אין פה כסף, בצווים שעליהם דיבר חבר הכנסת דודי אמסלם אין כסף.

משה גפני: אבל מה שנאמר פה, ואני חוזר על זה ואני אומר את זה במלוא הרצינות, אני לא מזלזל בעניין, אני אומר: עד מאי הצווים בתוקף.

<שגית אפיק: עד 13 במאי.

<שגית אפיק: עכשיו חישבנו את זה בצורה הכי - - -

משה גפני: מה ההבדל בין 13 ל-14 או 12?

<שגית אפיק: לא, שיש לך שבועיים אחרי הפגרה.

מיקי רוזנטל: חוזרים מהפגרה ב-2 במאי.

משה גפני: שגית, אמרתי שאם יצטרכו נעשה גם דיון בפגרה.

משה גפני: מה שאת אומרת עכשיו, שלא יצטרכו אפילו דיון בפגרה, בגלל שזה יכול להיות קודם.

משה גפני: אין עלות לעניין הזה בכלל, אין גם נפקות לשום דבר, מכיוון שהצווים בתוקף.

משה גפני: הצווים בתוקף, כפי ששגית אומרת – 12 במאי.

<שגית אפיק: 13.

משה גפני: 13 במאי.

משה גפני: עד ה-13 במאי יתקיימו לפחות שני דיונים.

משה גפני: זאת אומרת, אנחנו נדון על העניין הזה, גם מקצועית כפי שאנחנו נוהגים לעשות, מה שאמר דודי, ואנחנו נעשה את זה כמנהג המקום.

משה גפני: ולכן הצווים האלה יורדים מסדר-היום.

<שאול מרידור: לא, הם לא יכולים לרדת.

<שאול מרידור: רק בסדר בעניין.

<שאול מרידור: בסוף אני חושב, שגית, ברמה המהותית יש צווים שהם כרגע משולבים.

<שאול מרידור: אני אדבר עם שר האוצר, לראות האם הוא רוצה להגיש צווים נפרדים?

משה גפני: על מה למשל?

<שגית אפיק: לא, תראה, הפחם נשאר עכשיו לדיון.

משה גפני: הפחם נשאר בדיון.

<שאול מרידור: הוא לא בצו נפרד.

<עדי חכמון: לא, אבל בגלל הפטקוק.

מיקי רוזנטל: הוא ביחד עם הפטקוק, באותו צו.

<שגית אפיק: בסדר.

<שגית אפיק: אבל בכל מקרה - - -

דוד אמסלם: יכולים לעשות הפרדה.

מיקי רוזנטל: הוא צריך להגיש צו חדש.

מיקי רוזנטל: וגם, שוב, הנושא הזה, אדוני - - -

דוד אמסלם: אנחנו יכולים לשמוע אותה?

מיקי רוזנטל: אנחנו יכולים לשמוע אותה, אבל אתה יכול גם לשמוע אותי, למרות שלפעמים קשה, דודי.

מיקי רוזנטל: הנושא של הפחם הוא לא פחות מהותי מזה של הגז.

משה גפני: שנייה.

משה גפני: אנחנו צריכים לקבל משר האוצר צו נפרד.

משה גפני: אני מחליט שאף על פי כן אנחנו נדון על הפחם.

משה גפני: אם השר בסוף מקבל החלטה שדוחים את זה, אז דוחים.

משה גפני: אבל אם נקבל החלטה ונצביע שאנחנו משאירים את זה, השר ייתן צו נפרד.

<שגית אפיק: בכל מקרה, לא משנה מה היינו עושים היום, הם היו צריכים לפרסם את הצווים מחדש.

<שגית אפיק: עכשיו, יש לכם שתי אופציות:

<שגית אפיק: או לפרסם רק את הפחם ולהשאיר את הצווים האלה בתוקף עד 13 במאי, או שתפרסמו את הכול מחדש, ואז גם תהיה לכם תחולת זמן ארוכה יותר ליתר הדברים.

<עדי חכמון: אבל, שגית, הדיון בוועדה לא צריך להיות אחרי שיש את הצווים המעודכנים?

<שגית אפיק: לא, אנחנו הרבה פעמים עושים דיון, קובעים בו את התיקון, רשות המיסים מכירה את זה.

<שגית אפיק: שוחחנו גם היום בבוקר, שהם יצליחו לפרסם עוד היום את הצווים.

<שגית אפיק: אנחנו צריכים להניח אותם גם במליאה.

<שגית אפיק: כיוון שאנחנו נמצאים לפני פגרה, לפי החוק, הצווים האלה צריכים לעבור - - -

משה גפני: זה נאמר לכם, דרך אגב, אתם יודעים מזה.

<שגית אפיק: כן, הם יודעים מזה.

<שאול מרידור: לגמרי.

משה גפני: בסדר.

משה גפני: על הפטקוק אנחנו לא דנים, זה גם כן ילך לאותה מסגרת שאנחנו נדבר עליה.

משה גפני: ולכן לגבי הפטקוק אני מבקש לא להעלות את העניין הזה.

מיקי רוזנטל: בסדר, אז אני ארצה שוב על הפחם.

משה גפני: אנחנו מדברים רק על הפחם.

משה גפני: בצלאל, אם אפשר בקצרה.

בצלאל סמוטריץ': כן, כן.

בצלאל סמוטריץ': לא, רק אני רוצה לבקש להיות שותף בדיונים, זו סוגיה חשובה לי.

בצלאל סמוטריץ': דבר שני, יש עלות ב-2019, רק אני חושב שהיא מזערית.

בצלאל סמוטריץ': כי ביטול ההישבון על הבלו, בסוף המדינה מרוויחה ממנו כסף, אבל צריך לדעת שככל שמדובר על 2019, אז ההשלכה התקציבית היא מזערית.

<שגית אפיק: ההישבון ב-2019 - - -

בצלאל סמוטריץ': לא, יש ב-2019 הישבון קטן.

מיקי לוי: אין הישבון.

<עדי חכמון: כן, אבל ב-2019 יש הטבות מס אחרות.

בצלאל סמוטריץ': הטבות מס אחרות, בסדר.

דוד אמסלם: זה פחות חשוב.

דוד אמסלם: תתקדם.

בצלאל סמוטריץ': בקיצור, אז, שאול - - -

משה גפני: בצלאל, זה לא – אני עונה לך.

דוד אמסלם: זה לא הנושא.

בצלאל סמוטריץ': שנייה.

בצלאל סמוטריץ': אז אני אומר: כיוון שיושב פה ראש אגף תקציבים, שאמר כרגע שזה רלוונטי להכנות לממשלה הנוכחית, שעוסקת ב"פלאט" מותנה ל-2019 – אם אין לזה השלכות תקציביות על 2019, אז זה לא צריך להשפיע.

<עדי חכמון: לא, כי זה משפיע על 2020.

בצלאל סמוטריץ': אבל לא ב-2019, בסדר.

<שאול מרידור: רגע, אני אסביר עוד פעם - - -

בצלאל סמוטריץ': אנחנו לא מאשרים עכשיו את תקציב 2020.

בצלאל סמוטריץ': עד לשם לא הגענו.

משה גפני: לא, לא, לא, שאול.

<שאול מרידור: הם אומרים שאמרתי דברים לא נכונים, אז אני מבקש בכל זאת להסביר.

משה גפני: טוב, בבקשה.

<שאול מרידור: אני חייב בממשלה לאזן - -

משה גפני: אמרת את זה, אנחנו יודעים.

<שאול מרידור: - - להביא "פלאט" גם ב-2020, ב-2021 וב-2022.

<שאול מרידור: זו המשמעות.

בצלאל סמוטריץ': בסדר, אבל אנחנו עכשיו מאשרים את תקציב 2019, מה אתה רוצה?

<שאול מרידור: - - -

דוד אמסלם: שאול, אבל למה אתה - - -

בצלאל סמוטריץ': אבל החלטת הממשלה עכשיו לא תכבול את ידיה של הממשלה הבאה?

<שאול מרידור: ברור שהיא תכבול.

בצלאל סמוטריץ': בסדר, היא תכבול, והממשלה הבאה תשנה.

<שאול מרידור: לא, בלי - - - היא לא תוכל לשנות.

בצלאל סמוטריץ': אבל עכשיו אתה עושה דיון על 2019.

בצלאל סמוטריץ': מה - - - 2020, 2021 - - -

<שאול מרידור: לא - - - עד 2022.

משה גפני: אני אבקש להפסיק עם הוויכוח הזה.

משה גפני: אם לא הבנת עד היום, אחרי שנה וחצי, אז גם עכשיו לא תבין.

משה גפני: מה שהוא אומר, הוא אומר דבר נורא פשוט: יש את הנומרטור.

משה גפני: ומכיוון שיש את הנומרטור, הם צריכים להביא הכנסות מה יהיה ב-2020.

משה גפני: זה מעניין אותי כמו השלג דאשתקד.

בצלאל סמוטריץ': אבל הדיון בממשלה עכשיו הוא על 2019.

<שרגא ברוש: אתה הבנת מה זה הנומרטור?

משה גפני: לא הבנתי.

<שרגא ברוש: אני כל פעם בודק לראות אם כבר הבנת, כי אף אחד לא הבין.

משה גפני: לגבי הפחם, אני מבקש שתסבירו.

מיקי רוזנטל: אני רוצה לדבר על הפחם, אדוני.

משה גפני: מה?

משה גפני: רגע, בסדר.

משה גפני: תסבירו לגבי הפחם.

<עדי חכמון: הסברנו בפעם הקודמת.

משה גפני: לא קשור.

משה גפני: את יודעת שיש פה אנשים שמדברים את אותו דבר 600 פעם?

משה גפני: ואת תדברי פעמיים – לא נורא.

<עדי חכמון: אוקיי, אז אנחנו מבקשים להעלות את הבלו על הפחם.

משה גפני: לא להפריע.

משה גפני: מה זה השיחות האלה פה?

משה גפני: אגב, לאורחים אני לא צריך לקרוא שלוש קריאות, נכון, לפי התקנון?

משה גפני: אני יכול פשוט להוציא.

משה גפני: כן, בבקשה, עדי.

<עדי חכמון: אנחנו מבקשים להעלות את הבלו על הפחם.

משה גפני: דודי, זה מפריע.

<שרגא ברוש: גפני, בוא תצביע על הפחם עכשיו ונגמור.

משה גפני: בבקשה.

<עדי חכמון: להמשיך?

<עדי חכמון: אנחנו מבקשים להעלות את הבלו על הפחם מ-46 שקלים ל-102 שקלים, כאשר העלות הסביבתית האמיתית שלו היא 216 שקלים.

מיקי רוזנטל: לטון?

<עדי חכמון: לטון – האמת, שזה לא לטון, זה - - -

מיקי רוזנטל: מה זה לא לטון?

מיקי רוזנטל: בטח לטון.

מיקי רוזנטל: יקירה, פחם זה אני.

<שרגא ברוש: רגע, למה שלא יעלו כבר כמו שצריך?

משה גפני: שרגא.

משה גפני: כן.

<עדי חכמון: בצווים שמונחים לפניכם אנחנו מבקשים לעשות את זה החל מ-2018.

משה גפני: לא, אבל תגידי בדיוק, בגלל שהיה פה - - -

<עדי חכמון: מ-46 שקלים לטון ל-102 שקלים לטון, כאשר העלות הסביבתית האמיתית שמייצר הפחם היא 216 שקלים לטון, לפי דוח "מיסוי ירוק 3" וכו'.

<שגית אפיק: ממתי אתם מתחילים את זה?

משה גפני: רגע, כמה כסף - - -

<עדי חכמון: כרגע, מה שמונח בפניכם, הבקשה היא להתחיל את זה מפברואר 2018.

<עדי חכמון: זה מה שמונח בצווים שלפניכם.

משה גפני: היה בדיון שעליו דיברת, היה פה סמנכ"ל חברת החשמל, והיו פה גורמים נוספים שאמרו שזה יעלה את מחיר החשמל.

משה גפני: ודיברנו על העניין הזה, ואתם אמרתם שאתם תתחייבו בצו שאתם תיתנו שיפוי או שתעשו פעולות שמחיר החשמל לא יעלה.

<עדי חכמון: דבר ראשון, ההשפעה של זה על תעריף החשמל היא כ-2% בתעריף.

<עדי חכמון: ומה שדובר כאן זה שאם מכינים את זה משנת 2018, אז יש חשש שזה יעלה בשנת 2019 ב-4% בתעריף החשמל, בגלל שיהיה כאן עדכון מצטבר.

<עדי חכמון: לכן מה שאפשר לעשות – אחד זה לבטל את שנת 2018.

משה גפני: מה זה לבטל?

מיקי רוזנטל: שהצו ייכנס מ-2019.

<עדי חכמון: שהבלו יעלה רק החל משנת 2019.

<עדי חכמון: אנחנו מציעים לעשות עוד צעד בשנת 2019 שיקל על כמחצית מהסכום, ובעצם בשנת 2019 - - -

משה גפני: איך?

<עדי חכמון: זה איזשהו משהו שאנחנו צריכים להביא.

<עדי חכמון: זה קשור לעלויות שהוחלו על משק החשמל בשל התקלה שהייתה ב"תמר".

<עדי חכמון: בגלל שהיה צורך לשרוף סולר, אז בעצם אפשר לעשות איזשהו החזר של הבלו הזה, שנשרף בשעת התקלה ב"תמר".

<עדי חכמון: ולכן בשנת 2019 מדובר בעלייה שתסתכם במקסימום אחוז.

משה גפני: אתם תפרסמו את הצו הזה יחד עם הצו הנוכחי?

<עדי חכמון: אנחנו נביא את זה לוועדה.

משה גפני: יחד עם הצו הנוכחי?

<עדי חכמון: יחד עם הצו הנוכחי.

משה גפני: אורן הלמן.

בצלאל סמוטריץ': אני רק רוצה להבין את הדחייה, גפני.

בצלאל סמוטריץ': זה דוחה את ההעלאה ל-2020 או - - -

משה גפני: רגע.

משה גפני: מיקי, בבקשה.

<שגית אפיק: - - - רגע, אז תגידו, כי אנחנו צריכים להניח במליאה, זה הולך ביחד.

משה גפני: כן.

<שגית אפיק: הפרסום של הפחם יהיה היום כי הוא - - -

<גיא גולדמן: הפרסום של הפחם אפשרי היום, והוא ייכנס לתוקף מיידי מהיום והלאה.

<שגית אפיק: לא, היא אמרה שזה יחול מ-2019, אז זה יחול מ-2019.

<שגית אפיק: זה מה שכרגע עדי אמרה.

<גיא גולדמן: אבל יש חודש כבר שהצו באוויר.

<שגית אפיק: צריך לבטל אותו, את החודש הזה.

<גיא גולדמן: כבר שולם הבלו עליו או מס הקנייה או מה שזה לא יהיה.

<שגית אפיק: מפברואר אבל הוא בתוקף?

בצלאל סמוטריץ': לא הבנתי, איך גביתם כסף אם - - -

<גיא גולדמן: מה זאת אומרת?

<גיא גולדמן: זה החוק.

<גיא גולדמן: הכניסה לתוקף לצווי הבלו והמכס היא מיידית.

<גיא גולדמן: לאחר מכן, שגית יודעת, הוועדה מאשרת את זה, ואישור הוועדה הוא מכאן והלאה.

בצלאל סמוטריץ': ואם הוועדה לא מאשרת, אתם מחזירים למחרת את הכסף?

<גיא גולדמן: לא, גם אם הוועדה לא מאשרת, אי האישור הוא מכאן - - -

<שגית אפיק: לא, אבל אנחנו יכולים גם לקבוע הוראה רטרואקטיבית, שאנחנו לא רוצים שזה יחול לגבי - - -

<גיא גולדמן: בדרך כלל זה לא - - -

<שגית אפיק: זה החלטה של הוועדה, זה לא ביני לבינך.

<שגית אפיק: זה החלטה של הוועדה.

<שגית אפיק: אם הוועדה מחליטה שהיא לא רוצה שזה יחול על חודש פברואר היא יכולה לקבל החלטה כזאת.

<עדי חכמון: שגית, יש לי פתרון.

<שגית אפיק: עכשיו, רגע, הדבר הנוסף רק שאמרת לגבי "תמר", זה צריך להיות צו שיבוא ביחד.

<עדי חכמון: עוד שנייה גיא יתייחס מבחינת הישימות של הדבר השני שאמרתי, ונראה מבחינת לוחות הזמנים.

<עדי חכמון: מה שאנחנו מציעים זה שאנחנו נחיל את זה החל מפברואר 2019, ואז בעצם זה יתקזז עם החודש הזה.

משה גפני: בסדר.

משה גפני: מיקי רוזנטל.

מיקי רוזנטל: אדוני, כמו שתמיד מדובר בסוגיות, ככל שהסוגיה היא עקרונית יותר ככה היא מתקבלת בחאפ לאפ יותר גדול.

מיקי רוזנטל: זה היה לפני דקה מפברואר 2018, עכשיו זה יהיה מ-2019 – ככה, למה - - - הרגולטור, דהיינו הממשלה, היא גם קובעת את מחיר החשמל.

מיקי רוזנטל: הרי המשתמש היחידי בפחם זה חברת חשמל.

מיקי רוזנטל: היא יכולה להגיד לחברת חשמל בכמה אחוזים בייצור שלה להשתמש בגז וכמה בפחם.

מיקי רוזנטל: אנחנו חייבים לשמר את ייצור הפחם, כבר אמרנו את זה, משום שאנחנו כרגע מחוברים בצינור אחד בלבד ל"תמר".

מיקי רוזנטל: ואם יש בו תקלה, כמו שהייתה בשנה שעברה, אין חשמל.

מיקי רוזנטל: ולכן צריך להמשיך לתחזק את היכולת הפחמית.

מיקי רוזנטל: עכשיו, המשמעות של הדבר הזה היא עליית מחירי האנרגיה בכל המשק.

מיקי רוזנטל: זה פשוט לא אחראי.

מיקי רוזנטל: ברור שפחם מזהם יותר, ברור שחברת החשמל גם היא עצמה לא מעוניינת להשתמש בפחם.

מיקי רוזנטל: והרגולטור יכול להחליט כמה היא תשתמש.

מיקי רוזנטל: אבל למסות את זה, המשמעות היא לא למסות את הפחם אלא למסות את תושבי מדינת ישראל ואת התעשייה שמשתמשים באנרגיה.

מיקי רוזנטל: זה פשוט לא ייאמן.

מיקי רוזנטל: שיניחו עוד צינור, שתהיה אלטרנטיבה, שאם יש תקלה בקדיחה אחת אז יש עדיין אנרגיה למשק ואפשר להזרים לו גז, ואז שיבואו לדבר על זה.

מיקי רוזנטל: לפני כן זה פשוט לא אחראי.

מיקי רוזנטל: לא אחראי.

מיקי רוזנטל: אין לדבר הזה שום משמעות חוץ מייקור האנרגיה לתושבי מדינת ישראל.

משה גפני: תודה רבה.

משה גפני: שרגא ברוש, בקצרה.

<שרגא ברוש: דיברנו, אדוני היושב-ראש, בישיבה הקודמת, שאין בין זה לבין הניקיון הסביבתי ולא כלום.

<שרגא ברוש: יש פה פשוט תוספת של 500 מיליון שקל מיסים.

<שרגא ברוש: עכשיו, אני מבקש, ואני מדבר לפרוטוקול.

<שרגא ברוש: שר האוצר אמר לי: אני לא אוהב להטיל מיסים.

<שרגא ברוש: שר האוצר מעלה את יוקר המחיה.

<שרגא ברוש: תרשמו: שר האוצר מעלה את יוקר המחיה בזה שהוא מייקר את החשמל ב-2%, נקודה.

<שרגא ברוש: זה שמתחילים את זה משנה הבאה – נכון, אז הוא מעלה את יוקר המחיה משנה הבאה ב-2%.

מיקי לוי: אולי לא במשמרת שלו.

<שרגא ברוש: לא במשמרת שלו אולי, אבל הוא מעלה.

<שרגא ברוש: דבר שני, אדוני היושב-ראש, ההחזר של האחוז, שכרגע קיבלנו מתנה לכאורה, זה סתם מס שפתיים.

<שרגא ברוש: בכל תקלה שיש, עד היום הזה החזירו את הבלו שלקחו, שלא בצדק.

<שרגא ברוש: אז מחזירים מה שלקחו לא בצדק.

<עדי חכמון: זה לא נכון.

<שרגא ברוש: זה נכון, אני אוכיח לכם.

<שרגא ברוש: אני אראה לכם את ההחזרים.

<עדי חכמון: זה לא נכון.

<שרגא ברוש: אני אראה לכם את ההחזרים, גם אם אתה תגיד.

<אמיר רשף: התקלה הייתה באוקטובר, עד היום אף אחד - - -

<שרגא ברוש: מאה אחוז.

<שרגא ברוש: וזה מה - - - להחזיר.

<שרגא ברוש: ההתחשבנות היא רטרואקטיבית.

<שרגא ברוש: ולכן, אדוני היושב-ראש, אחד, אני רוצה להבין, האם האחוז הזה שמעלים מ-1 בינואר 2019, הוא נשאר אחד לאורך החיים או שהוא אחרי שנה הופך להיות שתיים?

<שרגא ברוש: זו שאלה ראשונה.

<שרגא ברוש: שאלה שנייה, אדוני היושב-ראש:

<שרגא ברוש: גם אחוז אחד בחשמל זה ים של כסף, זה 250 מיליון שקל.

<שרגא ברוש: למה צריכים להטיל מיסים על הציבור?

<שרגא ברוש: כשבעיקר השר לא אוהב את זה.

מיקי לוי: אבל זה באישור השר?

<שרגא ברוש: אני לא יודע.

<שרגא ברוש: אולי הוא מוציא לבד, הוא לא יודע.

מיקי לוי: מה, אגף התקציבים?

<שרגא ברוש: יכול להיות.

משה גפני: עדי, אם תעריף החשמל יושפע כתוצאה מההעלאה הזאת, הוא יושפע בהמשך, אתם תפעלו לשיפוי חברת החשמל?

<עדי חכמון: לא הבנתי את השאלה.

משה גפני: השאלה אם המחיר יעלה, וכתוצאה מזה יעלה מחיר החשמל לאזרחים, פתאום יתברר שזה ממשיך לעלות, האם אתם - - -

<עדי חכמון: אני אמרתי בדיוק מה ההשפעה.

<עדי חכמון: ההשפעה בשנת 2019 עומדת על אחוז.

<עדי חכמון: זה לא יכול להיות יותר מזה.

מיקי רוזנטל: ובהיעדר תקלות.

מיקי רוזנטל: בהיעדר תקלות.

מיקי רוזנטל: לא, זה חשוב להגיד, כי אם תהיה תקלה של חודש, מחיר החשמל יעלה ב-10%.

מיקי רוזנטל: צריך להגיד את זה.

מיקי רוזנטל: לא, כי זו לא כל האמת.

משה גפני: אבל שנייה, תקשיב.

משה גפני: אני מדבר אם כתוצאה מההעלאה הזאת, אם יעלה מחיר החשמל.

משה גפני: אם יהיו תקלות, תקלות יכולות להיות בלי קשר.

מיקי רוזנטל: תראה, ברגע שיש תקלה בגז משתמשים בפחם או במזוט.

מיקי רוזנטל: אין ברירה, אין ברירה – או בסולר, סליחה, בסולר או בפחם.

מיקי רוזנטל: יש תחנות פחם – לא משנה.

מיקי רוזנטל: אם חודש שלם, זה החישוב הכלכלי, יש תקלה, משום מה הצינור לא מעביר גז, וישתמשו בפחם, המחיר של החשמל יעלה ב-10% מהמס הזה.

מיקי רוזנטל: רק מהמס.

מיקי רוזנטל: קחו את זה בחשבון.

משה גפני: מה אתם עונים?

מיקי רוזנטל: אף אחד לא יכול לסתור אותי, אלה העובדות.

מיקי רוזנטל: העובדות לקוחות מרשות החשמל.

משה גפני: מיקי, הבנו.

<עדי חכמון: אנחנו מקווים שלא תהיינה תקלות.

מיקי לוי: מה זה?

מיקי רוזנטל: אה, בואו נתפלל.

<שרגא ברוש: הם מצטרפים אליך לבית כנסת.

<עדי חכמון: ככל שתהיינה תקלות, אפשר יהיה לגשת ולדבר.

<עדי חכמון: אני לא יודעת להגיד כרגע מה יהיה המצב במידה ויהיו תקלות, מה יהיה מצב ההכנסות, כמה באמת זה ישפיע על התעריף, מה יקרה באותו זמן.

<שרגא ברוש: אבל ברור שכשיש העלאה היום ויצטרכו יותר פחם, אז - - -

<עדי חכמון: התייחס למה שחבר הכנסת רוזנטל אמר בנוגע לתקלות, לא בנוגע לשגרה.

מיקי לוי: אדוני, אני מבקש שיהיה מצוין בפרוטוקול, שאני מתנגד לכל הצווים האלה, כדי שתהיה לי זכות דיבור במליאה.

משה גפני: מה זה כל הצווים?

משה גפני: עכשיו אנחנו מדברים על צו אחד.

מיקי לוי: בצו הזה.

משה גפני: אז תגיד.

מיקי לוי: לא, שתהיה לי זכות דיבור במליאה, אלא אם כן המחנ"צ מצטרף אליי.

מיקי רוזנטל: מצטרפים, מצטרפים.

משה גפני: זה לא הסתייגויות, זה צו.

מיקי לוי: בגלל זה זה צו, אבל תהיה לי זכות דיבור.

<שגית אפיק: כן.

מיקי לוי: אני מבקש שיירשם, ככה תהיה לי זכות דיבור במליאה.

דוד אמסלם: לגבי הנושא של הפחם – בהנחת עבודה, אני מניח - - -

מיקי לוי: - - - אני לא יכול להגיש הסתייגות.

דוד אמסלם: שנייה, דקה.

דוד אמסלם: מה שאמר מיקי בגדול, אנחנו צריכים רשת ביטחון על ידי מדינת ישראל וקרה ו – עדיף שזה לא יקרה, אבל וקרה ו - - -

מיקי לוי: זה מה ששאלתי אותו.

דוד אמסלם: אז איך אנחנו בצו היום מסדירים את זה שבעצם אנחנו חוזרים לתוכנית מספר אחת.

<אמיר רשף: מחיר הפחם יכול לרדת.

דוד אמסלם: אני כרגע לא מדבר על מחיר הפחם יורד.

<עדי חכמון: חבר הכנסת אמסלם, לתקלה שדובר עליה הייתה השפעה על הציבור גם בלי ההעלאה הזאת.

<עדי חכמון: ההעלאה הזאת זה משהו קטן, היא לא הדבר הגדול שישפיע על התעריף במידה ותהיה תקלה.

<עדי חכמון: במידה ותהיה תקלה, יש בלו שמוטל גם על סולר, יש בלו שמוטל על פחם.

<עדי חכמון: בלו שמוטל על פחם, אגב, גם בלי שאנחנו מעלים אותו היום.

<שרגא ברוש: מה, אתם רוצים להרוויח מהתקלות?

<עדי חכמון: אני לא אומרת שאנחנו רוצים להרוויח מתקלות, אני רק אומרת שהסיכום שאנחנו עושים כאן הוא לא זה שמייצר את הבעיה, במידה ותהיה תקלה ותהיה בעיה.

יצחק הרצוג: למה זה כזה קריטי?

דוד אמסלם: שנייה, דקה, אני רוצה להבין.

דוד אמסלם: מה שאת אומרת, עדי, זה שממילא – כמה - - - מעלה את החשמל באחוז - - -

<עדי חכמון: זה מעלה משנת 2019 - - -

יצחק הרצוג: אורן, אתם יכולים לעבור לגז?

<שרגא ברוש: במקום פחם?

<אמיר רשף: זה פחות מחצי אגורה.

<אורן הלמן: אנחנו במינימום - - -

יצחק הרצוג: אתה לא יכול לעבור לגז?

<עדי חכמון: ובכל מקרה, אם יש תקלה, הבעיה הגדולה בתקלה היא מה שאנחנו עושים עכשיו אגב גם עם "תמר", היא בבלו על הסולר.

<עדי חכמון: אנחנו לא משנים עכשיו את הבלו על הסולר.

<עדי חכמון: אם יש תקלות – באים, מדברים, רואים אם הכנסות המדינה יכולות לספוג את זה, לא יכולות לספוג את זה, מה ההשפעה.

<עדי חכמון: האם משק החשמל יכול היה לטפל בזה, לא יכול היה לטפל בזה?

<עדי חכמון: מה המצב?

<עדי חכמון: יש מיליון דברים שמשפיעים על זה, אני לא יכולה מראש לבוא ולהגיד - - -

משה גפני: אני מבקש - - -

<עדי חכמון: כמו שהיום אני לא אומרת.

מיקי רוזנטל: דודי - - -

דוד אמסלם: את כועסת, דרך אגב?

<עדי חכמון: חס וחלילה.

דוד אמסלם: אז להירגע.

דוד אמסלם: אני אומר כזה דבר: אני חושב שיש קשר בין כל הדברים.

דוד אמסלם: יכול להיות שחברת חשמל משתמשת במספר סוגי דלקים, וכשיש תקלות יש מה שנקרא מעבר מאחד לשני.

מיקי רוזנטל: אין ברירה.

דוד אמסלם: בסופו של דבר צריך חשמל.

<עדי חכמון: נכון, נכון, נכון.

דוד אמסלם: אני חושב שבמסגרת כל החוקים, צריך לאזן ביניהם בגלל שבסוף באה תקלה, גם עוד 30 שנה.

דוד אמסלם: ואי אפשר להגיד: עכשיו תבואו אליי, נדון.

דוד אמסלם: עכשיו, יש הבדל - - -

<אמיר רשף: אבל גם היום שיש בלו - - -

<עדי חכמון: זה המצב היום.

דוד אמסלם: רק שנייה.

דוד אמסלם: יש הבדל אם התקלה לשעתיים לבין תקלה לשלושה חודשים.

<עדי חכמון: נכון.

דוד אמסלם: אז לכן אנחנו מבקשים אמירה, לא בחוק, שאתם תיקחו את זה בחשבון בסופו של דבר ואתם תדונו עם המערכת, כדי שזה לא יבוא לידי ביטוי בהשפעה בגז באופן דרמטי.

משה גפני: תודה רבה.

משה גפני: מה שאני מבקש, אני ביקשתי קודם - - -

דוד אמסלם: בחשמל.

דוד אמסלם: זהו.

מיקי רוזנטל: לגמרי.

מיקי רוזנטל: לגמרי.

מיקי רוזנטל: זה מה שאני אומר.

משה גפני: אפשר?

משה גפני: מיקי, אם תהיה העלאה שהיא למעלה מאחוז ממה שצפו קודם כתוצאה מהצו הזה, אתם תיתנו לזה פתרון.

משה גפני: או שתגידו את זה או שזה יהיה כתוב בצו.

משה גפני: הרי מדיניות שר האוצר זה לא להעלות את המחירים – לא את יוקר המחיה ולא שיעלו מיסים.

משה גפני: והצו הזה של הפחם עלול להיות, אחרי כל מה שאמרת, שאתם תידחו את זה ל-2019 ותשפו את החלק הזה, יכולה להיות מציאות, אנחנו לא צופים אותה כרגע, אבל מכיוון שאנחנו מעלים את זה עכשיו, כתוצאה מזה יכולה להיות העלאת מחירים משמעותית.

משה גפני: אני מבקש התחייבות שלכם שאתם נשארים בעניין הזה.

משה גפני: לפי דעתי, צריך לכתוב בצו.

<עדי חכמון: אני לא ממש מבינה.

מיקי רוזנטל: אני אסביר לך, גברתי.

משה גפני: לא, אל תסביר.

מיקי רוזנטל: אני חייב להסביר.

משה גפני: אתה לא יכול, בגלל שאני מסביר.

משה גפני: אנשים עוד יחשבו שאני לא יודע להסביר מאז יום חמישי.

מיקי רוזנטל: לא, אני רוצה לתת לה דוגמה מתחנה אחת.

משה גפני: תאמין לי - - -

מיקי לוי: כדאי שתסביר, כי אחר כך אתה רשום בגלובס.

מיקי רוזנטל: כן, בדיוק.

משה גפני: היא אישה חכמה, היא יודעת בדיוק מה אני אומר, תאמין לי.

מיקי רוזנטל: זה נכון.

משה גפני: המציאות היא שעל פי בקשתכם אנחנו מעלים עכשיו את הבלו על הפחם.

משה גפני: כתוצאה מזה בעוד שנתיים יכול להיות מצב שמחירי החשמל יעלו.

משה גפני: אני לא מדבר על תקלות אחרות שלא קשורות לעניין הזה, אלא קשור לעניין הזה.

משה גפני: ואתם אומרים, וזו בעצם מדיניות שר האוצר, שלא תהיינה עליות מחירים.

<עדי חכמון: אני אמרתי בדיוק מה ההשפעה - - -

משה גפני: בבקשה, תגידי מה שאת אומרת.

<עדי חכמון: ההשפעה של מה שאנחנו מביאים בשנת 2019 היא אחוז בתעריף.

<עדי חכמון: ככל באמת שתהיינה תקלות ויהיה שימוש יותר מסיבי בדלקים אחרים שהם לא גז טבעי, אז תהיה השפעה יותר גדולה של כל הבלו, לא רק של - - -

<שרגא ברוש: ומה יהיה בשנת 2020?

משה גפני: רגע.

משה גפני: כן.

<עדי חכמון: בשנת 2020 מדובר כרגע ב-2%, אבל אנחנו לא יודעים באמת מה יהיה בשנת 2020.

<קריאה: ב-2020 לא צריך - - - גפני, זה חול בעיניים.

משה גפני: בסדר, הבנו.

<עדי חכמון: אגב, גם בשנת 2019 יכולים לקרות מיליון דברים.

<קריאה: ב-2020 אין צורך להשתמש בפחם, נקודה.

<עדי חכמון: מחיר הגז יכול לרדת, הפחם יכול לרדת.

מיקי רוזנטל: עדי, עדי.

משה גפני: רגע, תן לה להשלים, אני אתן לך.

<עדי חכמון: יכולה להיות התייעלות בחברת החשמל שתפחית את התעריף.

<עדי חכמון: יכולים לקרות מיליון דברים שיביאו מהצד השני להפחתה בתעריף.

<עדי חכמון: ברמה המיידית בשנת 2018 אין השפעה בכלל, בשנת 2019 מדובר על השפעה של כאחוז בתעריף.

<עדי חכמון: וככל שתהיינה תקלות - - -

<שרגא ברוש: רגע, אבל תשלימי: ומ-2020 2% בתעריף.

<עדי חכמון: נכון.

<שרגא ברוש: נכון.

<עדי חכמון: רגע, שנייה.

<עדי חכמון: חשוב להבהיר - - -

משה גפני: עם כל הכבוד, לא, לא, אני מבקש להפסיק.

משה גפני: אתם לא יכולים לדבר שניכם יחד, זה לא יכול להיות הדבר הזה.

משה גפני: ואני מבקש גם מפה.

<עדי חכמון: אז אני אסביר.

משה גפני: בבקשה, תסבירי, ורק את.

<עדי חכמון: לא מדובר כאן על עלייה בכל שנה.

<עדי חכמון: מדובר בשנת 2019 על עלייה של כאחוז, בשנת 2020 על עלייה של אחוז נוסף.

<עדי חכמון: ובעצם החל משנת 2021 זה נשאר קבוע.

<קריאה: אבל ישתמשו בפחות פחם, לא יהיה צריך להשתמש בפחם.

<קריאה: סליחה.

משה גפני: לא, הפעם הבאה שאתה אומר עוד מילה אתה בחוץ.

משה גפני: זה הכול.

משה גפני: מספיק.

משה גפני: אנחנו נאשר את הצו ל-2019.

מיקי רוזנטל: רק ל-2019?

משה גפני: כן, כן.

<אמיר רשף: מה זה רק ל-2019?

<עדי חכמון: לא, לא, לא.

משה גפני: רק ל-2019.

<אמיר רשף: מה, הוראת שעה?

משה גפני: לא, שתביאו אחרי עוד הפעם צו.

משה גפני: יש בעיה?

מיקי לוי: זו הצעה מצוינת.

מיקי לוי: זו הצעה טובה.

משה גפני: תודה על זה שזו הצעה טובה.

מיקי רוזנטל: גפני, קח אוויר, מה קרה?

מיקי רוזנטל: קח אוויר.

משה גפני: לא, בגלל שאני יוצא מדעתי כבר.

<עדי חכמון: לא, הצו, מה שדיברנו עליו, זה צו שחל החל משנת 2019 באופן קבוע.

<עדי חכמון: זה אגב מה ששאול דיבר מקודם גם על הנומרטור ועל ההכנסות.

מיקי רוזנטל: אז בסדר.

משה גפני: אז אני מבקש התחייבות שלכם בצו, שאם המחיר עולה, אתם נמצאים בעניין ואתם משפים את חברת החשמל.

<עדי חכמון: אבל אמרתי בדיוק מה ההשפעה - - -

משה גפני: לנו יש הצעה יותר טובה ממה שאת אמרת.

משה גפני: את רוצה, תגידי עוד הפעם.

מיקי רוזנטל: אני רוצה - - -

משה גפני: רגע, רגע.

משה גפני: נו, מה את אומרת?

מיקי רוזנטל: אני רוצה להסביר לה את הנקודה.

מיקי רוזנטל: אני מבקש.

מיקי רוזנטל: היית פעם בתחנת פחם?

<עדי חכמון: כן.

מיקי רוזנטל: יופי.

מיקי רוזנטל: ב"אורות רבין" למשל משתמשים 60% בגז, 40% בפחם.

מיקי רוזנטל: אם יש תקלה, בסולר רק משתמשים להניע את הטורבינות.

<עדי חכמון: ב"אורות רבין" לא משתמשים בגז.

<אמיר רשף: ב"אורות רבין" לא משתמשים בגז.

מיקי רוזנטל: סליחה, בסולר ופחם.

<אמיר רשף: חומר הייצור הוא פחם.

משה גפני: הייתי מביא גם קלרינט, שילווה אתכם ככה ביחד, אתם אומרים את אותן מילים ביחד.

<עדי חכמון: אז כנראה שאנחנו צודקים.

מיקי רוזנטל: אני לא צריך ליפול, אני מסביר.

מיקי רוזנטל: זה לא משנה.

מיקי רוזנטל: קחי את "רידינג", בסדר?

<קריאה: "רידינג" זה רק גז.

מיקי רוזנטל: זה רק גז.

מיקי רוזנטל: עכשיו, כשיש תקלה בגז "רידינג" לא מייצרת בכלל.

מיקי רוזנטל: אבל בעתיד, התחנות האלה, עד שאין שני מקורות גז, הם משתמשים או בפחם או בגז או בסולר.

מיקי רוזנטל: ברגע שהגז נתקע, הם יעלו מ-40% פחם – סתם, באופן תיאורטי – ל-100% פחם.

מיקי רוזנטל: והמשמעות של העלייה הזאת היא דרמטית במחיר.

מיקי רוזנטל: ואנחנו שואלים אותך שאלה נורא פשוטה: במקרה של תקלה כזאת, מי יספוג את העלאת המחיר?

<אמיר רשף: אבל חבר הכנסת רוזנטל, גם היום משלמים 46 שקלים לטון בלו על פחם, זה לא שאין בלו.

<קריאה: אבל לא 200.

מיקי רוזנטל: נו, אבל אתה רוצה להשמיש את זה.

<עדי חכמון: גם פחם לא - - - מ-200.

<אמיר רשף: אז גם היום כשיש תקלה וצריך להעלות את השימוש בפחם, התשלום על בלו על הפחם גדל.

<אמיר רשף: זה לא שאנחנו מביאים מצב לאין בלו בכלל לעולם שיש בלו.

<עדי חכמון: יש גם בלו על הסולר.

<אמיר רשף: גם היום ההשפעה שאתה מציין קיימת.

<אמיר רשף: גם כשעוברים לסולר, שזה הדלק התחליפי היותר נפוץ מאשר פחם, וזה מה ששימש אותנו בעיקר כשהיה את התקלה ב"תמר", יש בלו.

<אמיר רשף: דלקים מזהמים – יש בלו - - -

מיקי רוזנטל: אין שום בעיה כשיש אלטרנטיבה, אנחנו מדברים על מצב שאין אלטרנטיבה.

<אמיר רשף: הוועדה הבינה את הצורך בזה.

משה גפני: אני מבקש לדעת, אני הולך להצבעה.

משה גפני: תגידו מה אתם הולכים לעשות.

משה גפני: אני מציע שהצו יהיה רק ל-2019.

משה גפני: זה נותן לכם 500 מיליון שקל, אמרתם, שהצו ל-2019.

משה גפני: אתם פשוט רוצים להתנתק מהכנסת, כדי שנאשר לכם לאורך זמן.

<עדי חכמון: אנחנו לא רוצים להתנתק מהכנסת.

<עדי חכמון: כשמאשרים צווים מאשרים אותם - - -

משה גפני: תקשיבו לי רגע.

משה גפני: לא כל החוכמה נמצאת באגף התקציבים.

משה גפני: אני התפלחתי שמה, מתי שהקדוש ברוך הוא נתן לכם את השכל, לקחתי קצת.

משה גפני: אני מבקש התחייבות ברורה, שאם מחיר החשמל עולה כתוצאה מזה ב-2020, אני מבקש התחייבות שלכם שאתם משפים את חברת החשמל או כל דבר אחר שאתם עושים, שהמחיר לא יעלה - -

<עדי חכמון: אבל מה זה משפים את חברת חשמל?

<עדי חכמון: זה למעשה - - -

משה גפני: - - כתוצאה מהצו הזה.

<עדי חכמון: אני אמרתי בדיוק מה ההשפעה של הצו הזה על התעריף.

יהודה גליק: אבל אם זה ישתנה.

יהודה גליק: זה מה שהוא אומר.

משה גפני: טוב, אני מעלה, בסדר.

משה גפני: תשובה.

<עדי חכמון: אמרתי את זה, אני אגיד את זה שוב.

משה גפני: תגידי פעם עשירית.

<עדי חכמון: אז בפעם העשירית.

משה גפני: בגלל שאת צריכה לקבל את הבקשה שלי, שהצו יהיה ל-2019 בלבד וזהו.

משה גפני: אתם סתם סוחבים עוד דברים.

<עדי חכמון: אנחנו לא סוחבים.

<עדי חכמון: כשמחילים צווים מחילים אותם - - -

משה גפני: רבותי.

<עדי חכמון: ההשפעה על התעריף לשנת 2018 היא אפס.

משה גפני: לא, 2018 אין צו.

<עדי חכמון: נכון.

<עדי חכמון: לשנת 2019 מדובר בעלייה של כאחוז.

<עדי חכמון: ובשנת 2020 עוד אחוז.

<עדי חכמון: ומ-2021 זה לא ישפיע בכלל.

<עדי חכמון: זאת ההשפעה על התעריף כרגע.

יהודה גליק: אבל אם יהיה יותר מאחוז.

משה גפני: ואם תהיה השפעה, מה תעשו?

<עדי חכמון: מה, אם תהיה השפעה יותר גדולה ממה שאמרתי?

משה גפני: כן.

<אמיר רשף: אם ירד מחיר הגז הטבעי נבוא להעלות את הבלו עוד יותר?

<עדי חכמון: יכולים לקרות מיליון דברים, אני לא - - -

משה גפני: כתוצאה מצו תהיה ב-2021 העלאה.

<עדי חכמון: הסיבה שיכולה להיות כתוצאה מהצו השפעה יותר גדולה היא בגלל שתהיה תקלה.

<עדי חכמון: אם תהיה תקלה זה יהיה אירוע הרבה יותר גדול מאשר המעבר מ-46 שקלים לטון ל-102 שקלים לטון.

<עדי חכמון: וזה היה אירוע - - -

דוד אמסלם: גפני, יואב פה, אני מעכב אותו.

משה גפני: אתה רוצה לאשר רק ל-2019?

דוד אמסלם: כן.

בצלאל סמוטריץ': אני מבקש להעלות משהו.

<שרגא ברוש: תאשר רק 2019, גפני.

<שרגא ברוש: בחייך, אי אפשר כבר לספוג את המיסים האלה.

דוד אמסלם: אם אנחנו נביא את זה ל-2019, עדי, רק שנייה.

<שרגא ברוש: תן להם עוד אחוז אחד.

בצלאל סמוטריץ': גפני, אני מבקש להעיר גם הערה.

דוד אמסלם: הבנתי מה שאתה אומר.

דוד אמסלם: אם אנחנו מביאים את זה רק לגבי 2019 כרגע, ואחרי שנה הבאה אנחנו נמשיך - - - הזה, מה זה מפריע לכם?

<עדי חכמון: זה מפריע לנו בדיוק מהסיבה של הנומרטור, של ההכנסות שיש גם ב-2020 וגם ב-2021.

<עדי חכמון: וכשאנחנו מביאים צווים כאלה אנחנו מביאים אותם באופן קבוע, אנחנו לא מביאים את זה כהוראת שעה.

<עדי חכמון: אני אפילו לא יודעת איך זה קורה מבחינה טכנית, אבל - - -

דוד אמסלם: מה הקשר לנומרטור?

דוד אמסלם: נביא את זה גם, נניח - - -

<עדי חכמון: כי אם זה לא נמצא בצווים ואין אישור של זה, אנחנו לא יכולים לקחת את זה בחשבון של הנומרטור.

דוד אמסלם: הצו הזה פג תוקפו בעוד - - -

<שגית אפיק: ב-15 במאי.

דוד אמסלם: אנחנו יכולים להביא את ההמשך שלו גם בעוד שבוע.

<עדי חכמון: אבל אם כרגע הכנסת לא מאפשרת את זה, זה אומר שאי אפשר לקחת בחשבון את ההכנסות האלה.

<שגית אפיק: לא, את יכולה אבל - - - לפרסם את 2020.

<עדי חכמון: אם יש כוונה מיד לסכם את זה, אין סיבה שלא יסוכם עכשיו.

דוד אמסלם: יש סיבות אחרות שאתם לא מודעים להן כרגע, שהם לא קשורים - - -

מיקי רוזנטל: כן, זה הנומרטור.

מיקי רוזנטל: הנומרטור של 2020.

<עדי חכמון: אז אפשר להפסיק את הדיון ולצאת החוצה לדבר.

<עדי חכמון: מבחינתנו - - -

יהודה גליק: הנומרטור הקדוש.

משה גפני: בצלאל.

בצלאל סמוטריץ': אני רוצה להעיר הערה.

בצלאל סמוטריץ': אני חושב שכולנו בקואליציה רוצים מאוד את היציבות בקואליציה, ורוצים שיהיה תקציב מדינה ל-2019 שיאושר השבוע.

בצלאל סמוטריץ': יחד עם זה, יש איזו עננה של חוסר ודאות סביב העניין הזה, ואני אומר את זה בעדינות.

בצלאל סמוטריץ': הרי בסוף הסיפור הזה של הפחם זה חצי מיליארד שקל בצד ההכנסות, שנועד לשרת תקציב.

בצלאל סמוטריץ': לתת עכשיו, לאשר עכשיו גזירות על הציבור – זה המשמעות.

בצלאל סמוטריץ': הרי באצבע הזאת, בלי קשר למליאה, בלי קשר לכלום, אנחנו מאשרים עכשיו גזרות על הציבור שמייקרות את החשמל בסוף בחצי מיליארד שקלים.

בצלאל סמוטריץ': לאשר עכשיו גזירות, בלי שאנחנו יודעים שיש תקציב בצד השני שמיטיב עם הציבור – אני חושב שהתקציב הוא טוב, תקציב 2019.

בצלאל סמוטריץ': ואם אנחנו עושים עסקת חבילה, נותנים גזירות ובמקביל מאשרים את הדברים הטובים בתקציב הזה, אז זה הגיוני.

בצלאל סמוטריץ': זה נקרא לנהל מדיניות כלכלית אחראית – אנחנו מצד אחד נותנים המון דברים טובים, מצד שני גם צריך לממן את זה מאיפשהו, ובתעדופים החליטו שמממנים את זה דרך הסיפור של הפחם.

בצלאל סמוטריץ': לאשר את זה ברגע זה, ולתת את הגזירה על הציבור, כשיכול להיות שבעוד שלוש או ארבע שעות ראש הממשלה מחליט שהולכים לבחירות, זה חסר היגיון.

<שגית אפיק: רוויזיה.

משה גפני: כן, רוויזיה, זה הפתרון.

בצלאל סמוטריץ': אפשר לדחות את זה למחר או מחרתיים.

דוד אמסלם: - - - למחר?

בצלאל סמוטריץ': לחכות למחר-מחרתיים.

דוד אמסלם: רק שנייה, דקה.

משה גפני: כן, רוויזיה, זה - - -

דוד אמסלם: בסדר גמור, רעיון טוב.

דוד אמסלם: אנחנו נצביע, נעשה רוויזיה, ומחר נראה מה קורה ונחשוב.

<שאול מרידור: אני רק רוצה להתייחס לעניין הוראת השעה או קבוע.

<שאול מרידור: בסופו של דבר תבינו שהרבה מאוד דברים, למשל תר"ש ביטחון, הוא עד 2020.

<שאול מרידור: אם אתם עכשיו מחליטים רק על 2019, יש "פלאט" ב-2020 שאני מניח שכולל גם ביטחון.

דוד אמסלם: ברור לנו.

דוד אמסלם: שאול, כבר פתרנו את זה עכשיו, עזוב.

משה גפני: 2019 ו-2020.

<שרגא ברוש: שאול, גם חינוך וגם בריאות.

דוד אמסלם: 2019 ו-2020 - - -

משה גפני: רבותי, מי בעד אישור הצו על הפחם ל-2019 ו-2020?

<קריאה: לא, לא, רגע.

משה גפני: ל-2019 ו-2020.

<קריאה: וב-2019 מתחיל - - -

משה גפני: כן, כן.

<שאול מרידור: אנחנו לא נביא כזה צו.

<שאול מרידור: הצו הוא מ-2019 ואילך.

יואב קיש: אז אל תביא.

<שרגא ברוש: לכל החיים, לכל החיים.

<שאול מרידור: מאה אחוז.

<שאול מרידור: אתם לא רוצים תקציב, לא צריך.

<שאול מרידור: חברים, זה לא מופע של צד אחד.

<שאול מרידור: יש גם ממשלה.

<שאול מרידור: 2019, 2020, 2021 – כולם בפנים.

דוד אמסלם: שאול, אני רוצה להתקדם.

דוד אמסלם: אנחנו נגיש רוויזיה ואחרי זה אנחנו נתווכח אתכם לגבי הנושא הזה.

דוד אמסלם: בבקשה.

<שאול מרידור: דודי, אני לא אביא כזה צו.

<שאול מרידור: אנחנו לא נביא צו ל-2019 ו-2020.

<קריאה: תפתח את הרוויזיה אחר כך.

<שאול מרידור: לא, בוא נעשה את זה עכשיו.

<שאול מרידור: אל תצביעו, נצא החוצה, נחזור.

דוד אמסלם: בקונספט בוודאי שהוא צודק.

דוד אמסלם: בוא נעלה את זה ככה, נגיש רוויזיה - - -

<שאול מרידור: לא, אבל - - -

דוד אמסלם: שאול, אל תנהל לנו עכשיו את הוועדה.

<שאול מרידור: מאה אחוז.

<שאול מרידור: אני רק אומר לפרוטוקול: לא נביא צו כזה של 2019 ו-2020.

משה גפני: די, אנחנו מדברים על צו קבוע - - - רוויזיה.

<קריאה: לא הבנתי.

<קריאה: אז - - - צו קבוע בחוק.

משה גפני: מי בעד אישור הצו?

בצלאל סמוטריץ': רגע, אפשר התייעצות סיעתית שנייה אחת?

בצלאל סמוטריץ': בוא נדבר על זה.

בצלאל סמוטריץ': שבואו נדון בזה - - -

דוד אמסלם: אנחנו נעשה את ההתייעצות במסגרת הרוויזיה.

יצחק וקנין: ממילא הוא עושה רוויזיה, אז מה זה משנה לך התייעצות, לא התייעצות?

דוד אמסלם: בבקשה.

משה גפני: מי בעד אישור הצו?

<עדי חכמון: רגע, רק בוא נבהיר לפרוטוקול למה הכוונה - - -

יצחק וקנין: לא צריך להבהיר - - -

<עדי חכמון: כי הצווים - - -

משה גפני: לא, רק שנייה, שנייה.

משה גפני: אנחנו מדברים על צו של הפחם.

בצלאל סמוטריץ': אפשר להצביע על צו שלא קיים?

משה גפני: הפחם לבד, לא הפטקוק ולא האחרים.

משה גפני: ואנחנו מאשרים את זה באופן קבוע.

משה גפני: אלא שיקרה משהו אחרי ההצבעה שתיכף תראו.

משה גפני: מי בעד אישור הצו?

משה גפני: ירים את ידו.

מיקי לוי: באיזה שנים?

דוד אמסלם: קבוע.

<שגית אפיק: קבוע, מ-2019 ואילך.

<שגית אפיק: פברואר – אתם תזיזו את התאריך - - -

<עדי חכמון: אנחנו מדברים על פברואר 2019.

<טמיר כהן: שבעה.

משה גפני: גם וקנין.

משה גפני: ראית?

<טמיר כהן: כן, כן.

משה גפני: מי נגד?

יעל כהן-פארן: אבל אנחנו שלושה.

יעל כהן-פארן: אה, סליחה, אז אני לא מצביעה.

יעל כהן-פארן: אני לא מצביעה.

יעל כהן-פארן: יש פה כבר שלושה, אז אני לא.

<טמיר כהן: ארבעה.

<שרגא ברוש: אני יכול להצביע?

בצלאל סמוטריץ': אני מבקש רוויזיה, בבקשה.

בצלאל סמוטריץ': בעד אישור הצו – רוב

בצלאל סמוטריץ': צו תעריף המכס והפטורים ומס קנייה על טובין (תיקון מס' 8), התשע"ח–2018 (פחם) אושר.

משה גפני: בסדר.

משה גפני: הצו אושר.

משה גפני: יש רוויזיה שאנחנו מגישים על הצו הזה.

דוד אמסלם: שהיושב-ראש מגיש.

בצלאל סמוטריץ': גם אני הגשתי.

דוד אמסלם: בסדר.

משה גפני: דודי, אתה מגיש את הרוויזיה.

דוד אמסלם: אני, בסדר.

בצלאל סמוטריץ': וגם אני.

דוד אמסלם: וגם בצלאל.

משה גפני: בסדר.

משה גפני: יש רוויזיה.

משה גפני: תודה רבה.